
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 15.9.2020 година
 относно механизма за финансиране на възобновяемата енергия в Съюза
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид договора за функционирането на Европейския съюз,
 като взе предвид Регламент (ЕС) 2018/1999
 1
 от 11 декември 2018 г. относно управлението на Енергийния съюз и на действията в областта на климата, за изменение на регламенти (ЕО) No 663/2009 и (ЕО) No 715/2009 на Европейския парламент и на Съвета, директиви 94/22/ЕО, 98/70/ЕО, 2009/31/ЕО, 2009/73/ЕО, 2010/31/ЕС, 2012/27/ЕС и 2013/30/ЕС на Европейския парламент и на Съвета, директиви 2009/119/ЕО и (ЕС) 2015/652 на Съвета и за отмяна на Регламент (ЕС) No 525/2013 на Европейския парламент и на Съвета, и по-специално член 33 от него,
 като има предвид, че:
 (1)С Регламент (ЕС) 2018/1999 от 11 декември 2018 г. относно управлението на Енергийния съюз и на действията в областта на климата бе установена необходимата законодателна основа за разходоефективно, прозрачно и предвидимо управление на Енергийния съюз и на действията в областта на климата. Целта е да се гарантира постигането на целите на Енергийния съюз и изпълнението на дългосрочните ангажименти на Съюза по отношение на емисиите на парникови газове съгласно с Парижкото споразумение, и по-специално на общите цели и конкретните цели в областта на намаляването на емисиите на парникови газове („ПГ“), енергията от възобновяеми източници и енергийната ефективност.
 (2)С Директива (ЕС) 2018/2001 на Европейския парламент и на Съвета
 2
 беше въведена нова обвързваща цел на Съюза за 2030 г. в областта на възобновяемата енергия за поне 32 % дял от брутното крайно потребление на енергия.
 (3)С оглед постигането на обвързващата цел на Съюза за 2030 г. за поне 32 % дял на възобновяемата енергия, държавите членки трябва да допринасят с дял на енергията от възобновяеми източници в брутното крайно потребление на енергия. Общата обвързваща цел на Съюза е подкрепена от задълженията на държавите членки да развиват възобновяемата енергия също и в секторите на отоплението, охлаждането и транспорта в съответствие с членове 23 и 25 от Директива (ЕС) 2018/2001. Освен това в Регламент (ЕС) 2018/1999 е определена индикативна крива за периода 2021—2030 г. за приноса на всяка държава членка на енергия от възобновяеми източници и за постигане целта на Съюза, като трябва да бъдат достигнати три референтни стойности съответно през 2022, 2025 и 2027 г.
 (4)С цел да се осигури възможност за подходящо наблюдение и коригиращи действия на ранен етап от страна на държавите членки и Комисията, Комисията следва да оцени постигането на референтните стойности през 2022, 2025 и 2027 г. въз основа, наред с друго, на интегрираните национални доклади на държавите членки за напредъка в областта на енергетиката и климата.
 (5)В случаите, когато в този контекст Комисията заключи, че една или повече от референтните стойности на Съюза не са били постигнати, държавите членки, които не са изпълнили своята национална референтна стойност, следва да гарантират, че се прилагат допълнителни мерки за покриване на разликата по отношение на целта на ЕС за 2030 г. за възобновяемите енергийни източници. Една от тези мерки би могла да се състои в доброволно финансово плащане